CELEX: 62019TN0295
Language: da
Date: 2019-05-03 00:00:00
Title: Sag T-295/19: Sag anlagt den 3. maj 2019 — Klymenko mod Rådet

24.6.2019   
            
            
               DA
            
            
               Den Europæiske Unions Tidende
            
            
               C 213/80
            
         
      Sag anlagt den 3. maj 2019 — Klymenko mod Rådet
      (Sag T-295/19)
      (2019/C 213/77)
      Processprog: fransk
      
         Parter
      
      
         Sagsøger: Oleksandr Viktorovych Klymenko (Moskva, Rusland) (ved advokat M. Phelippeau)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Det af Oleksandr Viktorovych Klymenko anlagte søgsmål antages til realitetsbehandling.
               
            
                  —
               
               
                  Rådets afgørelse 2019/354 af 4. marts 2019 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine annulleres.
               
            
                  —
               
               
                  Rådets gennemførelsesforordning (EU) 2019/352 af 4. marts 2019 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine annulleres.
               
            
                  —
               
               
                  Rådet for Den Europæiske Union tilpligtes at betale sagsomkostningerne i henhold til artikel 87 og 91 i Rettens procesreglement.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Det første anbringende vedrører en tilsidesættelse af begrundelsespligten, for så vidt som de anfægtede retsakter er utilstrækkeligt begrundet.
               
            
                  2.
               
               
                  Det andet anbringende vedrører en tilsidesættelse af retten til forsvar og af retten til en effektiv domstolsbeskyttelse, der er sikret ved de grundlæggende principper i EU-retten, og som er fastsat i artikel 47 i Den Europæiske Unions charter om grundlæggende rettigheder samt artikel 6 og 13 i den europæiske konvention til beskyttelse af menneskerettigheder og grundlæggende frihedsrettigheder.
               
            
                  3.
               
               
                  Det tredje anbringende vedrører manglende retsgrundlag, eftersom artikel 29 i traktaten om Den Europæiske Union ikke kan være retsgrundlag for den restriktive foranstaltning, der er blevet truffet over for sagsøgeren.
               
            
                  4.
               
               
                  Det fjerde anbringende vedrører et åbenbart urigtigt skøn, idet sagsøgeren har fremlagt oplysninger, der attesterer et manglende tilstrækkeligt faktuelt grundlag for nogen som helst strafferetlig procedure.
               
            
                  5.
               
               
                  Det femte anbringende vedrører en tilsidesættelse af retten til respekt for ejendom, som er et grundlæggende princip i EU-retten, der er beskyttet ved artikel 17 i Den Europæiske Unions charter om grundlæggende rettigheder og ved artikel 1 i tillægsprotokol nr. 1 til den europæiske konvention til beskyttelse af menneskerettigheder og grundlæggende frihedsrettigheder.